હડસનઃ ઇન્ડો અમેરિકન સિનિયર સિટિઝન્સ એસોસિયેશન ઓફ હડસન કાઉન્ટી, જર્સી સિટીના ઉપક્રમે તાજેતરમાં શ્રીમદ ભાગવત સપ્તાહનું આયોજન વાસણાવાળા ડો. દિલીપ શેઠના મુખ્ય યજમાનપદે કરવામાં આવ્યું હતું. વ્યાસપીઠે બિરાજમાન મુંબઈના જાણીતા ભાગવતાચાર્ય અને જ્યોતિષી કલ્પેશભાઈ જાની બિરાજમાન હતા. પોથીયાત્રાથી કથાની શરૂઆત થઈ હતી. સમગ્ર કથા દરમિયાન નરસિંહ અવતાર, રામજન્મ, કૃષ્ણજન્મ, રાસલીલા ઉત્સવ, સુદામાચરિત વગેરેનું કથાકારે સૌને રસપાન કરાવ્યું હતું.